জিব্রিল উয়াত্তারা
শেক জিব্রিল উয়াত্তারা (ফরাসি: Djibril Ouattara; জন্ম: ১৯ সেপ্টেম্বর ১৯৯৯; জিব্রিল উয়াত্তারা নামে সুপরিচিত) হলেন একজন বুর্কিনাবি পেশাদার ফুটবল খেলোয়াড়। তিনি বর্তমানে মরক্কী ক্লাব সাফি এবং বুর্কিনা ফাসো জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলেন। ২০১৬–১৭ মৌসুমে, বুর্কিনাবি ক্লাব ভিতেসের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ভিতেসের হয়ে মাত্র এক মৌসুম অতিবাহিত করার পর ২০১৭–১৮ মৌসুমে তিনি বোবো দিউলাসোয় যোগদান করেছেন। বোবো দিউলাসোয় এক মৌসুম অতিবাহিত করার পর বেরকানের সাথে চুক্তি স্বাক্ষর করেছেন। ২০২১–২২ মৌসুমে, তিনি ধারে বেরকান হতে মরক্কী ক্লাব সাফিতে যোগদান করেছেন। ২০১৯ সালে, উয়াত্তারা বুর্কিনা ফাসো অনূর্ধ্ব-২০ দলের হয়ে বুর্কিনা ফাসোর বয়সভিত্তিক পর্যায়ে অভিষেক করেছিলেন। এর পূর্বে ২০১৮ সালে বুর্কিনা ফাসোর হয়ে আন্তর্জাতিক পর্যায়ে অভিষেক করেছেন; বুর্কিনা ফাসোর জার্সি গায়ে তিনি এপর্যন্ত ৪ ম্যাচে অংশগ্রহণ করেছেন।